Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 595/14/2202	Galanta, 12.1.2015
EEČ : 2-17-23-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako matka XXXXX, nar. XXXXX si pravidelne neplnila svoju vyživovaciu povinnosť, hoci jej to vyplýva zo Zákona o rodine č. 36/2005 Z.z. a  bola rozsudkom Okresného súdu Galanta č.k. 12P/157/2008 19.03.2009, právoplatného dňa 15.05.2009 zaviazaná prispievať na výživu svojej dcéry mesačne sumou 30% zo sumy životného minima na nezaopatrené neplnoleté dieťa podľa zákona č. 601/2003 Z.z. a príslušného opatrenia Ministerstva práce, sociálnych vecí a rodiny SR s účinnosťou od 1.7. každého roka vždy do 15. dňa toho ktorého mesiaca vopred k rukám oprávnenej XXXXX., pričom si túto svoju vyživovaciu povinnosť riadne neplnila za mesiace november 2012, december 2012, január 2014, marec až september 2014, čím jej vznikol dlh na bežnom výživnom vo výške 271,13 Eur

lebo zanikla trestnosť činu

Odôvodnenie:
Poverený príslušník PZ Okresného riaditeľstva PZ XXXXX, obvodné oddelenie XXXXX  sp. zn. ORP-288/SA-SA-2014 zo dňa 22.07.2014 začal podľa § 199 ods. 1 Trestného poriadku trestné stíhanie a zároveň podľa § 206 ods. 1 Trestného poriadku vzniesol obvinenie XXXXX a XXXXX za prečin zanedbania povinnej výživy podľa § 207 ods. 1 Trestného zákona, ktorého sa mala obvinená dopustiť na tom skutkovom základe, ako je uvedené vo výrokovej časti tohto uznesenia. Dňa 30.10.2014 bola trestná vec obvinenej XXXXX podľa § 21 ods.1 Tr. poriadku vylúčená na samostatné trestné konanie pod sp. zn. ČVS: ORP-502/SA-SA-2014.

	Dôkazmi zadováženými v priebehu prípravného konania bolo preukázané spáchanie skutku, a to jednak priznaním sa samotnej obvinenej, výpoveďou svedkyne-poškodenej XXXXX, ako aj listinnými dôkazmi.  

 	Z podaného trestného oznámenia zo dňa 23.06.2014 výsluchu oznamovateľky XXXXX v procesnom postavení svedka – poškodeného vyplýva, že obvinená si neplnila svoju vyživovaciu povinnosť na svoju dcéru XXXXX za mesiace november 2012, december 2012, január 2014, marec až júl 2014, hoci bola k plneniu svojej vyživovacej povinnosti zaviazaná rozsudkom Okresného súdu Galanta č. k. 12P/157/2008 zo dňa 19.03.2009, právoplatného dňa 15.05.2009 a to mesačne sumou 30% zo sumy životného minima na nezaopatrené neplnoleté dieťa podľa príslušného zákona vždy do 15. dňa toho ktorého mesiaca vopred k rukám oprávnenej XXXXX. Celková suma nezaplateného výživného za uvedené obdobie je teda 217,04,- Eur.

Obvinená XXXXX vo svojej výpovedi zo dňa 17.10.2014 uviedla, že si je vedomá svojej vyživovacej povinnosti a vie, že má dlh na výživnom voči svojim dcére a uviedla, že dlžné výživné doplatila keď jej bola vyplatená mzda. K úhrade dlhu na výživnom boli do vyšetrovacieho spisu predložené  kópie poštového poukazu zo dňa 16.08.2014 na sumu 200,- Eur a poštového poukazu na sumu 190 Eur a 12 centov, preukazujúce zaplatenie dlhu na výživnom vo výške 290,- Eur XXXXX. Svedkyňa - poškodená XXXXX dňa 17.10.2014 potvrdila, že zo strany obvinenej XXXXX došlo k úhrade zaostalého výživného dodatočne a to v celej sume a zanedbanie povinnej výživy nemalo trvalo nepriaznivé následky.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinená svojím konaním splnila podmienky  uvedené v ustanovení § 86 ods.1 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka